Novembertraktaten

Novembertraktaten var en traktat inngått 21. november 1855 mellom Sverige–Norge, Storbritannia og Frankrike. Traktaten kom som en følge av Krimkrigen, og Storbritannia og Frankrikes bekymring for russiske interesser i nord. I avtalen forpliktet Sverige–Norge seg til ikke å avstå territorier til Russland, eller gi Russland spesielle rettigheter på sitt område. Storbritannia og Frankrike, på sin side, garanterte Sverige–Norges territoriale integritet. I tillegg til Krimkrigen var også Oscar I på vei bort fra sin fars mer pro-russiske politikk.

I Norge ble Novembertraktaten erstattet av Integritetstraktaten av 2. november 1907. Denne hadde ikke en anti-russisk brodd, den inkluderte også Tyskland som garantist, og den hadde som funksjon å sikre de to lands nøytralitet.

Referanser

Eksterne lenker 

 Om Novembertraktaten, fra Store norske leksikon

Norsk rettshistorie
1855 i Norge
Unionen mellom Sverige og Norge
Hendelser i 1855
Traktater av 1855
1855 i Sverige